Missatge: Hola gent. Resulta que amb uns amics estem planejant d'anar a Montserrat i acampar a l'aire lliure. La idea inicial seria pujar caminant des de Monistrol fins al Monestir (que això és el que té ser del Barça, haver fet la promesa de rigor si guanyaven la quarta Champions, i perquè home... tampoc és plan que la Moreneta s'enfadi i ara es posi de part d'en Mourinho), per després agafar el Funicular de Sant Joan i acampar a prop de l'estació superior (més que res per a poder fer una mica el cabra per allà -amb responsabilitat- i no molestar amb això a la gent del santuari durant la nit). Els meus dubtes són: 1- Està senyalitzat el camí per excursionistes des de Monistrol fins a Montserrat? Més que res perquè l'última vegada que hi vaig pujar caminant (ja fa uns quants anys) recordo molt bé que la part final del camí era el tram final del traçat de l'antic Cremallera de Montserrat, passant pel respectiu túnel i tal. Des d'aleshores FGC ha tingut temps de reimplantar de nou aquest tren i per tant passar per allà, serà que no xD 2- Et poden dir alguna cosa per acampar a prop de l'estació superior del Funicular de Sant Joan, encara que sigui anant de camí a Sant Jeroni (o sigui allunyant-se d'aquesta estació i per tant, del que són les instal·lacions del monestir)? 3- En qualsevol dels casos algú em sabria indicar algun indret a on es pugui acampar que es trobi relativament a prop del monestir? Agrairé molt les respostes que es puguin donar en aquest fil

Resposta: Jo cada any participo en una caminada que va de Molins de rei cap al monestir, començant a primera hora de la tarda i sopant a Collbató. Sempre arribem cap a les 2 de la matinada i ens posem a dormir a uns porxos que hi ha anant cap al pàrquing, passada la vorera on munten les tendetes de vendre mató i formatge. Just al costat d'aquests porxos hi ha una caseta amb un vigilant i mai no ens han dit res.